ร้านสาขานี้แทบไม่ค่อยได้มาเลยค่ะ เนื่องจากรถติดเหลือเกิน ธรรมดาจะทานแต่สาขาพารากอนและเซ็นทรัลเวิล์ด แต่ครั้งนี้ก็มีโอกาสได้แวะมาสาขานี้กันค่ะ สาขานี้อยู่ในJ Avenueซอยทองหล่อ13ค่ะ สามารถนำรถเข้าไปจอดได้ค่ะ หากใครที่นั่งบีทีเอสมา ก็ต่อแท๊กซี่มาได้ค่ะ หากจะเดินคงไกลเกินไป 
เนื่องจากตอนที่ไปนี้เป็นเวลากลางคืนแล้ว น่าจะราวๆ3ทุ่มได้ค่ะและที่สำคัญก็เป็นวันอาทิตย์ซะด้วย โอ้โห คนเยอะแยะต่อแถวยาวเฟื้อยกันไปหมดเลยค่ะ และขอบอกว่ารอนานมากๆ หากใครที่จะไปช่วงในวันหยุดก็ขอให้คิดกันอีกที หากไม่อยากรอนานนะคะ 55
ส่วนร้านสาขานี้ข้างในร้านก็ตกแต่งสไตล์เดียวกันกับสาขาอื่นๆค่ะ ดูเรียบง่าย สบายๆ แต่ข้างในตกแต่งได้สวยงามน่านั่งค่ะ เมนูก็คล้ายๆกับสาขาอื่นเช่นกัน มีโทสต์หลากหลายแบบให้เลือก และก็มีขนมอีกหลายๆอย่าง เครื่องดิ่มก็มีด้วยนะคะ
แต่แน่นอน ใครที่มาร้านนี้ก็ต้องอยากมาทานโทสต์กันทั้งนั้นค่ะ วันนี้มินนี่ได้สั่งมา3อย่างค่ะ ก็จะมี Shibuya honey Toast, Strawberry honey toast และchocolate lavaค่ะ น่าตาน่าทานทั้งนั้นเลย

สำหรับชิบูย่าฮันนี่โทสต์ ราคา 165 บาท: ซิกเนเจอร์ตัวชูโรงของร้านนี้ เรื่องรสชาติไม่ต้องพูดถึงเลยค่ะ ทานโทสต์ร้านไหนๆก็ไม่อร่อยเท่าร้านนี้เลยค่ะ ขนมปังชุ่มเนยราดด้วยน้ำผึ้ง ทานคู่กับไอศครีมวานิลลาและวิปครีมเป็นอะไรที่ลงตัวจริงๆค่ะ  ห้ามพลาดจริงๆ
สตอเบอรร์รี่ฮันนี่โทสต์: ฟินไปเลยค่ะ ยิ่งชอบๆสตอเบอร์รี่อยู่ พอยิ่งมาทานคู่กับฮันนี่โทสต์อีก จะอ้วนก็ยอมเลยค่ะ 55 ตัวนี้ก็จะคล้ายกับชิบูย่าฮันนี่โทสต์มากค่ะ ต่างกันแค่มีสตอเบอร์รี่เพิ่มขึ้นมาแค่นั้น สำหรับใครที่กลัวจะเลี่ยนก็ขอแนะนำเมนูนี้เลยค่ะ
ช๊อคโกแลตลาวา 145 บาท: เมนูนี้ก็ฟินมากๆอีกเช่นกัน ลาวาร้อนๆทานคู่กับไอศครีมวานิลลา และตัดความเลี่ยนด้วยสตอเบอร์รี่เปรี้ยวๆเล็กน้อย ลงตัวสุดๆเลยค่ะ บรรยายไปหิวไป ><
สำหรับร้านนี้สรุปสั้นๆว่าชอบประทับใจมากๆเลยค่ะ เป็นร้านขนมหวานอันดับต้นๆในใจเลยทีเดียว ถ้าไม่ติดว่าไกลบ้านคงอาจจะต้องไปทุกอาทิตย์ อิอิ สำหรับใครที่ชอบทานขนมหวานก็ห้ามพลาดจริงๆนะคะ ถึงราคาจะแพงหน่อย แต่ขนมเค้าได้คุณภาพจริงๆค่ะ ส่วนตัวจะต้องไปทานให้ครบทุกเมนูจริงๆค่ะ 555